Document ID: 31999R1749

31999R1749
L 214/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1749/1999 AL COMISIEI
din 23 iulie 1999
de modificare a Regulamentului (CE) nr. 2214/96 privind subindicii indicilor armonizați ai prețurilor de consum
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2494/95 al Consiliului din 23 octombrie 1995 privind indicii armonizați ai prețurilor de consum (1),
după consultarea Băncii Centrale Europene (2),
(1)
întrucât, în temeiul articolului 5 alineatul (1) litera (b) din Regulamentul (CE) nr. 2494/95, fiecare stat membru produce un indice armonizat al prețurilor de consum (IAPC);
(2)
întrucât Regulamentul (CE) nr. 2214/96 al Comisiei (3) stabilește subindicii IAPC pe baza clasificării Coicop/IAPC (clasificarea consumului individual după scop, adaptată cerințelor IAPC);
(3)
întrucât clasificarea Coicop din octombrie 1998 și clasificarea Coicop/IAPC stabilită de Regulamentul (CE) nr. 1749/96 al Comisiei (4), astfel cum au fost modificate prin Regulamentele (CE) nr. 1687/98 (5) și (CE) nr. 1688/98 (6) ale Consiliului, necesită adaptarea subindicilor IAPC;
(4)
întrucât măsurile prevăzute în prezentul regulament sunt în conformitate cu avizul Comitetului pentru programul statistic (CPS) constituit prin Decizia 89/382/CEE, Euratom a Consiliului (7).
ADOPTĂ PREZENTUL REGULAMENT:
Articolul 1
Anexele I și II la Regulamentul (CE) nr. 2214/96 se înlocuiesc cu anexele I și II la prezentul regulament.
Articolul 2
Statele membre modifică procedurile de culegere și transmitere a datelor în conformitate cu cerințele prezentului regulament până în luna decembrie 1999, cu efect asupra indicelui din ianuarie 2000.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 iulie 1999.

Labels: 3
12
2
18